પૂર્વ ઝોનમાં પ્રતિનંગ રૂ.૪૬૯.રપ પ્રમાણે ૬૦૦૦ ટ્રીગાર્ડ માટે તંત્ર દ્વારા રૂ.૪પ.૧ર લાખનો અંદાજ મુકાયો હતો, પરંતુ કોન્ટ્રાક્ટર કમલ એન્ટરપ્રાઇઝ અંદાજથી ૩૭.૬૦ ટકા ઓછા ભાવથી એટલે કે રૂ.ર૮.૧૬ લાખના ભાવથી કામ કરવા તૈયાર થયા છે. ઉત્તર ઝોનમાં પણ તંત્રએ રૂ.૪પ.૧ર લાખનો અંદાજ મૂક્યો હતો, જોકે ઉત્તર ઝોનમાં કોન્ટ્રાકટર શારદા એન્ટરપ્રાઇઝે તો ૪૧.૪૯ ટકા ઓછા ભાવથી એટલે કે ફક્ત રૂ.ર૬.૩૯ લાખના ભાવથી કોન્ટ્રાકટ મેળવીને આશ્ચર્ય સર્જ્યું છે. ઉત્તર ઝોનમાં કેટલા નંગ ટ્રીગાર્ડ ખરીદાશે તેેનો કોઇ ઉલ્લેખ તંત્રની દરખાસ્તમાં નથી. જોકે પ્રતિનંગ ટ્રીગાર્ડનો ભાવ રૂ.૪૩૯.૯૯ કોન્ટ્રાકટરને ચૂકવાશે.